Robert Preston

Robert Preston (født 8. juni 1918, død 21. mars 1987) var en amerikansk skuespiller og sanger som var aktiv både på film og teater.

I 1958 vant Preston Tony-prisen for beste mannlige hovedrolle for rollen som Harold Hill i Broadway-musikalen The Music Man. Han var på forsiden av Time 21. juli 1958. I 1961 ble Preston bedt av President's Council on Fitness, Sports, and Nutrition om å spille inn en sang for å få flere skolebarn til å mosjonere daglig. Sangen «Chicken Fat», skrevet av Meredith Willson, ble distribuert til skoler over hele landet og ble spilt for elevene hver morgen.

Preston gjentok rollen som Harold Hill The Music Man (1962), filmatiseringen av musikalen. I 1966 spilte han mot Mary Martin i Broadway-musikalen Vi to! Vi to!. Han vant sin andre Tony-pris for denne rollen. I 1974 spilte Preston regissøren Mack Sennett i Broadway-musikalen Mack and Mabel, med Bernadette Peters i rollen som Mabel Normand. Han ble nominert til både Tony-prisen og Drama Desk-prisen for innsatsen.

Preston spilte også i filmmusikaler som Mame (1974) og Victor/Victoria (1982), som han ble nominert til Oscar for beste mannlige birolle for. Hans siste rolle i en spillefilm var i The Last Starfighter (1984), der han spilte en intergalaktisk svindler. Preston døde av lungekreft i 1987, i en alder av 68 år.

 Filmer (utvalg) 
1942 – Urent farvann
1942 – Revolver til leie
1962 – The Music Man
1962 – Vi vant ville Vesten
1982 – S.O.B. – Panikk i drømmefabrikken
1982 – Victor/Victoria

 Referanser 

 Eksterne lenker 




Kategori:Skuespillere fra USA
Kategori:Sangere fra USA
Kategori:Oscar-nominerte skuespillere
Kategori:Tony Award-vinnere
Kategori:Personer fra Newton i Massachusetts